# రోజర్ బిన్నీ

| రోజర్ బిన్నీ |
| --- |
|  |
|  |
| భారత క్రికెట్ నియంత్రణ మండలి 36వ అధ్యక్షుడు |
| **In office** 2022 అక్టోబర్ 18 – 2025 ఆగష్టు 29 |
| అంతకు ముందు వారు | సౌరవ్ గంగూలీ |
| కర్ణాటక రాష్ట్ర క్రికెట్ సంఘం అధ్యక్షుడు |
| **In office** 2019 అక్టోబర్ 3 – 2022 అక్టోబర్ 18 |
|  |
| వ్యక్తిగత వివరాలు |
| జననం | రోజర్ మైఖేల్ హంఫ్రీ బిన్నీ  (1955-07-19) 1955 జులై 19 బెంగళూరు , మైసూర్ రాష్ట్రం, భారతదేశం |
| బంధువులు | * స్టూవర్ట్ బిన్నీ (కొడుకు)
* మయంతీ లాంగర్ (కోడలు)
 |
| వృత్తి | క్రికెటర్; క్రికెట్ నిర్వాహకుడు |
|  |
| క్రికెట్ సమాచారం |
| బ్యాటింగు | కుడిచేతి వాటం |
| బౌలింగు | కుడిచేతి ఫాస్ట్-మీడియం |
| పాత్ర | ఆల్ రౌండర్ |
| అంతర్జాతీయ జట్టు సమాచారం
 |
| జాతీయ జట్టు | * ఇండియా
 |
| తొలి టెస్టు (క్యాప్ 148) | 1979 నవంబరు 21 - పాకిస్తాన్ తో |
| చివరి టెస్టు | 1987 మార్చి 13 - పాకిస్తాన్ తో |
| తొలి వన్‌డే (క్యాప్ 30) | 1980 డిసెంబరు 6 - ఆస్ట్రేలియా తో |
| చివరి వన్‌డే | 1987 అక్టోబరు 9 - ఆస్ట్రేలియా తో |
|  |
| కెరీర్ గణాంకాలు |
|

| పోటీ | టెస్టులు | వన్‌డేలు |
| --- | --- | --- |
| మ్యాచ్‌లు | 27 | 72 |
| చేసిన పరుగులు | 830 | 629 |
| బ్యాటింగు సగటు | 23.06 | 16.13 |
| 100లు/50లు | 0/5 | 0/1 |
| అత్యధిక స్కోరు | 83 | 57 |
| వేసిన బంతులు | 2,870 | 2,957 |
| వికెట్లు | 47 | 77 |
| బౌలింగు సగటు | 32.64 | 29.35 |
| ఒక ఇన్నింగ్సులో 5 వికెట్లు | 2 | 0 |
| ఒక మ్యాచ్‌లో 10 వికెట్లు | 0 | 0 |
| అత్యుత్తమ బౌలింగు | 8/101 | 4/29 |
| క్యాచ్‌లు/స్టంపింగులు | 11/– | 12 |

 |
|  |
| మూలం: ESPNcricinfo, 2023 ఏప్రిల్ 13 |
|  |

కర్ణాటకలోని బెంగుళూరులో 1955 జూలై 19న జన్మించిన **రోజర్ బిన్నీ** పూర్తి పేరు **రోజర్ మైకెల్ హంప్రీ బిన్నీ** (Roger Michael Humphrey Binny) (Kannada:ರೋಜರ್‌ ಮೈಖೆಲ್‌ ಹಂಫ್ರಿ ಬಿನ್ನಿ). పూర్వపు భారత క్రికెట్ ఆల్‌రౌండర్ అయిన రోజర్ బిన్నీ 1983 ప్రపంచ కప్ క్రికెట్ లో మంచి ప్రతిభను చూపినాడు. ఆ ప్రపంచ కప్ లో మొత్తం 18 వికెట్లు సాధించి, అత్యధిక వికెట్లు సాధించిన బౌలర్ గా నిల్చాడు. 1985లో వరల్డ్ సీరీస్ క్రికెట్ చాంపియన్ లో కూడా ఇదే ప్రతిభ ప్రదర్శించి 17 వికెట్లు సాధించాడు.

బిన్నీ అతని సొంత మైదానమైన బెంగుళూరు లోనే 1979లో పాకిస్తాన్ పై తన అంతర్జాతీయ క్రికెట్ ఆరంగేట్రం చేసాడు. ఇమ్రాన్ ఖాన్, సర్ఫరాజ్ నవాజ్ లాంటి మేటి బౌలర్లను ఎదుర్కొని తొలి మ్యాచ్ లోనే 46 పరుగులు సాధించాడు. ఈ సీరీస్ లోని ఐదవ టెస్టులో ఇమ్రాన్ ఖాన్ బౌన్సర్ కు సిక్సర్ కొట్టిన సంఘటన ప్రేక్షకులకు ఎప్పటికీ గుర్తుండిపోతుంది. ఆ సమయంలో అతడు మంచి బౌలర్, ఫీల్డర్ కూడా. రోజర్ బిన్నీ భారతదేశం తరఫున ఆడిన తొలి ఆంగ్లో-ఇండియన్ .

## టెస్ట్ గణాంకాలు

రోజర్ బిన్నీ భారత్ తరఫున 27 టెస్టులకు ప్రాతినిధ్యం వహించి 23.05 సగటుతో 830 పరుగులు సాధించాడు. ఇందులో 5 అర్థ సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 83 నాటౌట్. బౌలింగ్ లో 32.63 సగటుతో 47 వికెట్లు సాధించాడు. రెండు సార్లు ఇన్నింగ్సులో 5 వికెట్లు సాధించిన ఘనత పొందినాడు. అతని అత్యుత్తమ బౌలింగ్ 56 పరుగులకు 6 వికెట్లు.

## వన్డే గణాంకాలు

72 వన్డే లకు ప్రాతినిధ్యం వహించిన బిన్నీ 16.12 సగటుతో మొత్తం 629 పరుగులు సాధించాడు. ఇందులో ఒక అర్థ సెంచరీ ఉంది. వన్డేలో అతని అత్యధిక స్కోరు 57 పరుగులు. బౌలింగ్లో 29.35 సగటుతో 77 వికెట్లు సాధించాడు. వన్డేలో అత్యుత్తమ బౌలింగ్ విశ్లేషణ 29 పరుగులకు 4 వికెట్లు.

## ప్రపంచకప్ లో ప్రాతినిధ్యం

భారతదేశం గెలుపొందిన 1983 ప్రపంచ కప్ క్రికెట్ జట్టులో రోజర్ బిన్నీ ప్రాతినిధ్యం వహించాడు. ఈ కప్ లో 18 వికెట్లు సాధించి అత్యధిక వికెట్లు సాధించిన బౌలర్ గా అవతరించడమే కాకుండా భారత్ కప్ గెల్వడానికి కారకుడైనాడు. ఆ తర్వాత 1987 ప్రపంచ కప్ క్రికెట్ లో కూడా ప్రాతినిధ్యం వహించాడు.

## బీసీసీఐ అధ్యక్షుడిగా

రోజర్‌ బిన్నీ 2022 అక్టోబర్ 18న బీసీసీఐ 36వ అధ్యక్షుడిగా నియమితుయ్యాడు. బీసీసీఐ నిబంధనల ప్రకారం 70 ఏళ్లు నిండిన తర్వాత ఏ అధికారి కూడా పదవిలో ఉండకూడదు అన్న నియామం ఉండడంతో ఆయన 2025 ఆగష్టు 29న బీసీసీఐ అధ్యక్ష పదవి నుండి తప్పుకున్నాడు.

## మూలాలు